Discusión:Kosovu - Uiquipedia

# Discusión:Kosovu

### De Uiquipedia

Sigo l'alderique entamáu nel chigre. Repito que nun me paez bon argumentu citar la wiki serbia, uno porque tol mundu nun entiende esta llingua (yo polo menos non) y otro porque pue suponese qu'espón mas el puntu de vista serbiu que l'albanés.

Lo que yo sé de Kosovo débo-ylo al llibru Histoire de l’Albanie et des Albanais (2001) del historiador francés Georges Castellan, que ye profesor de llingües y civilizaciones orientales na universidá de París III. Paezme un historiador bastante obxetivu, y nun ye sospechosu de defender tesis pro-albaneses o anti-serbies, porque tamién tien escrito otros llibros sobre los serbios o los pueblos balcánicos en xeneral.

Pero bono, como yo nun falo serbiu y nun nun me paez que tengas a mano esti llibru, podemos remitimos al artículu “Kosovo” nes versiones española , francesa o inglesa de wikipedia (llimítome namás a les que son fáciles de consultar pa tol mundu). Nestes versiones coincídese en que ente'l 80 y el 90% de la población de Kosovo son albaneses (alredor de 5 % serbios), polo que malamente se pue falar d’ocupación albanesa, cuantisimás que la rexón ta alministrada pola ONU.

Nun se trata de negar la importancia de Kosovo ( la derrota del campu los nerbatos nel sieglu XIV) como mitu fundador pal nacionalismu serbiu, nin que na situación caótica que vive la rexón proliferen les mafies o qu’igual hai serbios que se sienten persiguíos. Otra cosa ye que s’adopte ensin nenguna distancia el puntu de vista del nacionalismu serbiu.

Por ciertu, el nome de la rexón ye Kosovo na mayoría de les llingües. La única variante que conozco ye l'albanés Kosova. Motán 15:32, 19 xun 2005 (UTC)

Cuasi tolas informaciones cincantes al Kosovu sofitan las tesis albanesas. Por qué? Perfácil: na guerra de Kosovu los americanos espardienun estas tesis pol mundiu pa se xustificare. Cuido que nun taría mal nós como europeos ocidentales reconocer los nuesos erros y ufiertar informaciones neutrales. Si la redación del artículu vos paez mui unillateral, redautailu meyor. Dígolu ensin sarcasmu. Adiantre. Decatáivos emporu de que las cifras de población étnica autual nel Kosovu se deben a una política espansionista albanesa. Nos cabeiros anhos espulsánonse de Kosovu a millares de serbios, quemánonse ilesias ortodoxas, etc. Ya ye máis: nos anhos 80, cuandu escomencipióu la violencia ente los dous grupos étnicos, los albanokosovares fuenun quien entamanon aiciones terroristas non escontra l'estáu de Yugoslavia, sinon escontra civiles serbios. Enantes de la SGM había muita máis población serbia nel Kosovu, poru los albaneses, en facendeira colos nazis alemanes, fixenun una grande llimpieza étnica: dempués de la guerra namái ficanon en Kosovu un 10 % de serbios. Nun faigamos outra vegada de malos a los serbios. --Xariegu 18:05, 19 xun 2005 (UTC)

Escribí un entamu col títulu "Kosovo", términu que m'abulta llingüísticamente mas correctu. Baseme nes wikis francesa, española y espero ser lo mas neutral posible. Ya te daríes cuenta, Xariegu, que sin nun almito'l discursu nacionalista serbiu nun ye pa facer la propaganda del nacionalismu albanés. Bastante llaceria tuvieron unos y otros coles diferentes guerres que pasaron, pa que vengamos nosotros agora a frivolizar y dicir quién foron los bonos y quién los malos. Motán 20:33, 19 xun 2005 (UTC)

Retrieved from "http://ast.wikipedia.org../../../k/o/s/Discusi%C3%B3n%7EKosovu_38f4.html"

##### Views

- Artículu
- Discusión
- Revisión actual

##### Buscar